                                     Z A P I S NI K  

Sa  10.sjednice Općinskog vijeća Općine Brestovac koja je održana 30. kolovoza 2018. godine s početkom u 19,00 sati u općinskoj vijećnici Općine Brestovac.

Nazočni članovi Općinskog vijeća: Tomislav Čočić (HDZ),Tomo Vrhovac (HDZ), Jozo Ilić (HDZ), Zvonko Rodić (HDZ), Tihomir Despot (HDZ), Drago Stojčević (Koalicija SDP,HSS,HSU,HL), Ivan Đurčević (HDZ),  Slavko Lončarević (Koalicija SDP,HSS,HSU,HL),Ivan Kovačević (HDZ), Josip Pavić (HDZ), Domagoj Stojaković (HDZ) i Darko Markanjević (HDZ).
Nenazočan: Siniša Dragaš (HDZ), opravdao svoj izostanak i Marija Končar-Grgić (Koalicija SDP,HSS,HSU,HL).

Ostali nazočni: Zdravko Mandić, općinski načelnik i predstavnik medija novinar Zdravko Tadić.

Zapisničarka: Marija Barunović 

Utvrđeno je da je prisutno 12 od ukupno 14 vijećnika, te se može započeti s radom po predloženom d n e v n o m  r e d u:

Sjednicu vodi predsjednik Općinskog vijeća Tomo Vrhovac, pozdravlja sve nazočne te predlaže slijedeći dnevni red:
· Usvajanje zapisnika s prethodne sjednice Općinskog vijeća

1. Prijedlog Polugodišnjeg izvještaja o izvršenju Proračuna Općine Brestovac za 2018.godinu
2. Prijedlog izmjena i dopuna Proračuna Općine Brestovac za 2018.g 
3. Zahtjev za komunalno opremanje Danijel Strakoš, Završje
-Usvajanje zapisnika s prethodne sjednice Općinskog vijeća

Nakon kraćeg razmatranja zapisnika sa devete sjednice Općinskog vijeća Općine Brestovac donesena je slijedeća 
ODLUKA: Usvaja se zapisnik sa devete sjednice Općinskog vijeća Općine Brestovac koja je održana 01.lipnja 2018. godine

TOČKA 1. Prijedlog polugodišnjeg izvještaja o izvršenju Proračuna Općine Brestovac za 2018.godinu
Predsjednik Općinskog vijeća Tomo Vrhovac, daje riječ općinskom načelniku Zdravku Mandiću da ukratko obrazloži polugodišnji izvještaj o izvršenju proračuna općine za 
2018. godinu. 

Općinski načelnik ukratko iznosi da je ostvareno za prvih šest mjeseci  4.172.509,71 kuna prihoda i 3.178.414,20 rashoda  te ostvaren višak od 829.707,35 kuna a također smo imali preneseni  manjak iz prethodnih godina od 164.388,16 kuna. 

Polugodišnji izvještaj o izvršenju proračuna Općine Brestovac za 2018.godinu prikazan je tabelarno po ekonomskoj klasifikaciji odnosno dana je usporedba s 2017.godinom zatim plan 2018. te ostvarenje za razdoblje 1.1. do 30.6. 2018.godine, gdje je vidljivo da u ovom polugodišnjem obračunu prihodi od poreza su najizdašniji prihod općine dok su u proteklom razdoblju najizdašniji bili prihodi od pomoći iz općeg (državnog) proračuna dodao je općinski načelnik.  
Zatim je pod ovom točkom dnevnog reda otvorena rasprava. U raspravi nije nitko sudjelovao, pa je ova točka dnevnog reda dana na glasovanje. Jednoglasno dvanaest (12) za usvojen je 

Polugodišnji izvještaj o izvršenju proračuna Općine Brestovac za 2018.godinu u predloženom pismenom obliku.

TOČKA 2. Prijedlog izmjena i dopuna Proračuna Općine Brestovac za 2018.godinu

Pod ovom točkom dnevnog reda predsjednik Općinskog vijeća Tomo Vrhovac daje riječ općinskom načelniku da ukratko obrazloži  Izmjene i dopune proračuna općine Brestovac  za 2018.godinu.
Općinski načelnik ukratko obrazlaže Izmjene i dopune proračuna Općine Brestovac za 2018.godinu te navodi da je glavni razlog smanjenje u prihodima poslovanja u iznosu 310.000,00 kuna. Struktura prihoda je malo  izmijenjena jer je došlo do odstupanja u nekim predviđenim stavkama kao na primjer: Pomoći iz državnog proračuna temeljem prijenosa EU sredstava, te pomoći iz drugih proračuna. Dobro je što se  vatrogascima povećava konto u iznosu 5% od izvornih prihoda proračuna kao i Crvenom križu od 0,7% izvornih prihoda proračuna, dodao je općinski načelnik. 
Zatim je otvorena rasprava. U raspravi nije nitko sudjelovao te je jednoglasno s dvanaest (12) za usvojene Izmjene i dopune proračuna Općine Brestovac za 2018.godinu u predloženom pismenom obliku.

TOČKA 3.Zahtjev za komunalno opremanje Danijel Strakoš, Završje
Predsjednik Općinskog vijeća Tomo Vrhovac, daje riječ općinskom načelniku Zdravku Mandiću da ukratko obrazloži zahtjev za komunalno opremanje Danijela Strakoša iz Završja. 

Općinski načelnik ukratko notira da je tražio  predsjednika Općinskog vijeća da u dnevni red uvrsti ovaj zahtjev premda predmet nije u nadležnosti Vijeća već se radi o upravnom postupku. Danijel Strakoš je ostvario stambeno zbrinjavanje dodjelom financijske potpore

za kupnju prve nekretnine po rješenju komisije Ministarstva hrvatskih branitelja kao 40% HRVI. Sve bi bilo puno jednostavnije da je Danijel Strakoš kupio kuću u naselju, a budući da je kupio kuću za odmor koja je izvan naselja te nije građevinsko zemljište radi se o velikim troškovima priključenja na elektrodistribucijsku mrežu u ukupnom iznosu od 37.468,93 kuna. Zbog svega navedenoga ponovno je upućen upit Ministarstvu hrvatskih branitelja gdje je dobiven odgovor da gospodin Strakoš ima pravo na podnošenje zamolbe za izdavanje potvrde za oslobođenje plaćanja komunalnog doprinosa i komunalno opremanje sa osnove statusa HRVI iz Domovinskog rata, ovo je  Općinskom vijeću samo na znanje, dodao je općinski načelnik. Slijedi izdavanje rješenja o priključenju na eletrodistribucijsku mrežu.  
Ovim je dnevni red iscrpljen, te je sjednica zaključena u 19,33 sati.

Zapisnik vodila:                                     PREDSJEDNIK

Marija Barunović                      OPĆINSKOG VIJEĆA  OPĆINE

                                                               B R E S T O V A C

                                                                  Tomo Vrhovac
